User:Arne List/fo-news-070423


 * Source: http://www.portal.fo/?lg=38341 23 April 2007

ÚTOYGGJ ´07: Skjóttgangandi farmaskip til útoyggjar

 * Mynd: Sildberin er álitið hjá skúvoyingum. Um tvey ár verður nýggj ferja fingin til vega í Skúgvi og um seks nýtt havnarlag

Gongst sum ætlað fer eitt skjóttgangandi og tíðarhóskandi farmaskip at sigla við farmi til útoyggjar okkara longu um fýra ár.

Hetta kom fram á stevnuni sum Útoyggjafelagið skipar fyri í Norðurlandahúsinum í dag. Í eini framløgu nevndi stjórin í Landsverki, Oyvindur Brimnes, at hetta felags farmaskipið skal sigla eftir fastari skipan millum oyggjarnar. Umframt tað at skipið verður komfortabult, skal tað eisini kunna taka tveir stórar bilar við, t.d. oljubil og ruskbil. Hesir skulu so kunna fara í land í t.d. Nólsoy og í Hesti.

Hetta fer so aftur at føra við sær, at tørvurin á flutningi við tyrluni minkar samsvarandi á summum av útoyggjunum.

Hetta uppskotið er partur av teirri stóru og umfatandi samferðsluætlanini, sum í næstum verður løgd fram fyri politiska myndugleikan til víðari viðgerð.

Í sama viðfangi nevndi stjórin í Landsverki, at fugloyingar og svínoyingar helst fáa nýggju ferju komandi ár og skúvoyingar mugu bíða tvey ár aftrat, áðrenn ein nýggj ferja fer at sigla hagar av Sandi.